Soome elektroonikafirma Efore laiendab toomist Pärnusse ja loob töökoha 60 kohalikule inimesele.
Efore hakkab rentima Pärnu kohaliku elektroonika allhankeettevõtte Paitec Elektroonika ruume, mis Efore tarvis peaksid valmima Pärnus Papiniidus aprilli alguses. Esimesed tooted peaksid klientideni jõudma juba aprilli lõpus.
Ettevõte hakkab Pärnu tehases tootma suuremahulisi ja valdavalt käsitsi tehtavaid tooteid peamiselt Euroopa turule.
Helsingi börsi põhinimekirja kantud Eforel on tehased ka Soomes, USAs ja Hiinas. Lisaks oma tehastele valmistatakse Efore tooteid osalus- ja koostööpartnerite ettevõtteid Eestis, Saksamaal ja Brasiilias.
Efore toodab toiteallikaid ning pakub elektroonikatoodete projekteerimis- ja valmistamisteenuseid.
Eforega koostööd tegev Pärnu allhankeettevõte Paitec Elektroonika ehitab Pärnusse 21 mln krooni eest olemasoleva toomishoone kõrvale uue tehase.
Paitec Elektroonika omanik on Soome elektroonikafirma Point Product Oy. Ettevõtte toodab peamiselt toiteblokke, tööstuslikke kaugjuhtimisseadmeid, elektrisignalisatsiooni lampe ja moodusleid.
Et ettevõte tutvustab homme pressikonverentisl lainemisplaane, siis täna ei soovitud kommentaare anda.